**DOHODA O PRISTÚPENÍ K** **ZMLUVE O SLUŽBÁCH VO VEREJNOM ZÁUJME A ZABEZPEČENÍ MESTSKEJ AUTOBUSOVEJ DOPRAVY OSÔB V MESTE NITRA**

uzatvorená medzi zmluvnými stranami

Pôvodné zmluvné strany:

1. Mesto Nitra

Sídlo: Štefánikova trieda 60, 950 06 Nitra

Zastúpená: Marek Hattas, primátor mesta

IČO: 00308307

IBAN: SK0409000000005028001139

SWIFT: GIBASKBX

DIČ: 2021102853

IČ DPH: SK2021102853

(ďalej len „objednávateľ“)

2. Názov:

Sídlo:

Zastúpená:

IČO:

IBAN:

SWIFT:

DIČ:

IČ DPH:

(ďalej len „dopravca“)

Pristupujúca strana:

3. Názov:

Sídlo:

Zastúpená:

IČO:

IBAN:

SWIFT:

DIČ:

IČ DPH:

(ďalej len „obec“)

(objednávateľ, dopravca a obec ďalej spolu aj ako „zmluvné strany“, jednotlivo „zmluvná strana“)

**PREAMBULA ZMLUVY**

Objednávateľ, ako územný samosprávny celok a dopravca, ako podnikateľský subjekt, ktorý je na základe príslušného podnikateľského oprávnenia a svojho technického a personálneho vybavenia a zázemia oprávnený a schopný poskytovať služby pravidelnej osobnej autobusovej dopravy verejnosti, spolu uzatvorili Zmluvu o službách vo verejnom záujme a zabezpečení mestskej autobusovej dopravy osôb v meste Nitra (ďalej len „Zmluva“) podľa § 21 a § 22 zákona č. 56/2012 Z. z. o cestnej doprave v znení neskorších predpisov (ďalej len „Zákon o cestnej doprave“) a podľa zákona č.513/1991 Zb. Obchodného zákonníka v znení neskorších predpisov.

Účelom Zmluvy je zabezpečenie prepravných potrieb cestujúcej verejnosti na území mesta Nitry v súlade s Nariadením Európskeho parlamentu a rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1170/70 (ďalej len „Nariadenie 1370/2007“).

Predmetná Zmluva upravuje vzájomné práva, záväzky, výkony, intenzitu, kvalitu, lehoty plnenia, platobné podmienky, povinnosti a sankcie pri poskytovaní dopravných služieb mestskej autobusovej dopravy (ďalej aj ako „MAD“) vo verejnom záujme autobusmi v zmluvne dohodnutom rozsahu tarifných kilometrov.

Obec, sa ako samostatný územný samosprávny celok, ktorý sa z hľadiska svojej polohy nachádza v bezprostrednej geografickej blízkosti objednávateľa, rozhodla za účelom zabezpečenia prepravných potrieb cestujúcej verejnosti cestujúcej na územie mesta Nitry z obce a späť, a to najmä za pracovnými, školskými, sociálnymi či kultúrnymi potrebami, pristúpiť k Zmluve uzatvorenej medzi objednávateľom a dopravcom a prebrať na seba práva a záväzky v rozsahu dojednanom touto Dohodou vyplývajúce objednávateľovi zo Zmluvy a všetkých jej príloh, s ktorými sa obec pred podpisom tejto dohody riadne oboznámila.

Objednávateľ a dopravca vyjadrili s uvedeným pristúpením svoj súhlas, na základe čoho došlo medzi stranami k uzatvoreniu tejto Dohody o pristúpení k zmluve o službách vo verejnom záujme a zabezpečení mestskej autobusovej dopravy osôb v meste Nitra (ďalej aj ako „*Dohoda*“), obsahom ktorej sú okrem pristúpenia obce k Zmluve a jej prílohám aj niektoré dojednania upravujúcemu ustanovenia pôvodnej Zmluvy vo vzťahu k právam a povinnostiam obce podľa Zmluvy.

1. **PREDMET DOHODY**
   1. Predmetom tejto Dohody je pristúpenie obce k Zmluve a jej prílohám a prevzatie práv a povinností zo Zmluvy a jej príloh na strane objednávateľa a to súhlasom objednávateľa a dopravcu. Obec pristupuje k Zmluve a jej prílohám v nasledovnom rozsahu:

***Článok 1. PREDMET ZMLUVY*** *bod 1.1. Zmluvy, sa na obec aplikuje tak, že obec má voči dopravcovi právo a dopravca voči obci povinnosť na poskytovanie služieb vo verejnom záujme v zmysle ustanovení Zmluvy spôsobom, ako keby šlo v prípade obce o objednávateľa, ibaže by šlo podľa Zmluvy, Dohody alebo povahy veci o služby, ktoré môžu byť poskytnuté výhradne objednávateľovi. Obec má na druhú stranu povinnosť poskytovať dopravcovi**pomernú**úhradu za služby poskytnuté vo verejnom záujme v prospech obce v zmysle Zmluvy a Dohody, v pomernom rozsahu vzťahujúcom sa na obec, ktorá je stanovená podľa článku 2. Zmluvy. V prípade bodu 1.2 Zmluvy uvedeného článku sa však na obec neaplikujú písm. b) a c) tohto bodu Zmluvy.*

*Obec bude odoberať výkony priamo u dopravcu s tým, že tieto musia byť v súlade s dohodnutým cestovnými poriadkami a Zmluvou. Obec nie je oprávnená požadovať zmenu a rozsah poskytovaných výkonov od dopravcu. K zmene rozsahu výkonov môže dôjsť len na základe schválenej zmeny cestovných poriadkov vydaných objednávateľom.*

***Článok 2. PODMIENKY POSKYTOVANIA DOPRAVNÝCH SLUŽIEB****, sa na obec aplikuje v primeranom rozsahu, tzn., že obec je povinná v plnom rozsahu rešpektovať a riadiť sa podmienkami poskytovania služieb dohodnutými medzi objednávateľom a dopravcom v tomto článku Zmluvy a ich prípadnými zmenami.*

*Obec po pristúpení k Zmluve na základe tejto Dohody má právo na poskytovanie služieb zo strany dopravcu, avšak musí rešpektovať dohovorené podmienky poskytovaných služieb, zmluvné limity a ich neskoršie modifikácie vykonané medzi objednávateľom a dopravcom v zmysle ustanovení Zmluvy.*

*Obec nemá právo jednostranne zasahovať a meniť akékoľvek záležitosti týkajúce sa organizácie MAD (napríklad cestovné poriadky, technické a prevádzkové štandardy). Prípadné zmeny týkajúce sa poskytovaných služieb v prospech obce musia byť odsúhlasené objednávateľom, pričom nesmú byť v rozpore s ustanoveniami Zmluvy a Dohody. V prípade zmeny podmienok poskytovaných služieb, v rozsahu v ktorom sa vzťahujú na obec, je však objednávateľ povinný o týchto skutočnostiach obec bezodkladne informovať.*

***Článok 3. ÚHRADA ZA ZÁVӒZOK VO VEREJNOM ZÁUJME****, sa na obec aplikuje v primeranom rozsahu tak, že obec je za vykonané služby vo verejnom záujme zo strany dopravcu povinná uhradiť časť príspevku vypočítanú v zmysle čl. 3 Zmluvy za výkony, ktoré boli dopravcom poskytnuté obci v zmysle cestovných poriadkov.*

*Pri výpočte uvedenej časti pripadajúcej na obec budú zohľadnené najmä nasledujúce skutočnosti. Pre postup výpočtu rozsahu časti úhrady prislúchajúcej na ťarchu obce sa použije podielový princíp, tzn., podiel obce v zmysle stanoveného cestovného poriadku a počtu tkm v pomere k celkovému počtu všetkých tkm poskytnutých dopravcom na základe Zmluvy za kalendárny rok.*

*Obec znáša všetky náklady za poskytnuté výkony zo strany dopravcu a to aj v rozsahu tkm nad rámec pre ňu prislúchajúcich podľa cestovného poriadku, ktoré sú nevyhnutné na to, aby dopravca riadne zabezpečil výkony pre obec.*

***Článok 4. KONTROLA PLNENIA ZÁVӒZKU****, sa na obec aplikuje v primeranom rozsahu nasledovne. Obec je oprávnená vykonať kontrolu plnenia záväzku a dojednaní podľa Zmluvy, v rozsahu potrebnom na splnenie povinností podľa osobitných predpisov, napr. zákon č. 138/1991 Zb. o majetku obcí v platnom znení a zákon č. 369/1990 Zb. o obecnom zriadení v platnom znení. Výkon kontroly obec zabezpečuje vo vlastnom mene, na vlastné náklady a prostredníctvom svojich zamestnancov alebo za týmto účelom poverenej tretej osoby*

***Článok 5. PRÁVA A POVINNOSTI ZMLUVNÝCH STRÁN****, sa na obec aplikuje v primeranom rozsahu nasledovne. Dopravca je voči obci povinný zabezpečovať plnenia a služby upravené v čl. 5 Zmluvy tak, ako keby sa v prípade obce jednalo o objednávateľa, ibaže by šlo o plnenia, ktoré môžu byť v zmysle znenia Zmluvy, Dohody alebo z povahy veci poskytnuté iba v prospech objednávateľa (najmä body 5.1.10, 5.1.12, 5.1.13, 5.1.14, 5.1.20, 5.1.21, 5.1.23 v rozsahu schvaľovania subdodávateľov).*

*Obec je voči dopravcovi povinná zabezpečovať plnenia upravené v čl. 5 Zmluvy tak, ako keby sa jednalo o povinnosti objednávateľa, ibaže by šlo o plnenia, ktoré môžu byť v zmysle znenia Zmluvy, Dohody alebo z povahy veci poskytnuté iba objednávateľom.*

***Článok 6. ÚROKY Z OMEŠKANIA PLNENIA SI FINANČNÝCH POVINNOSTÍ****, sa na obec aplikuje v primeranom rozsahu tak, ako keby bola v právnom postavení objednávateľa.*

***Článok 7. DĹŽKA TRVANIA ZMLUVY A DOBA POSKYTOVANIA SLUŽIEB****, sa na obec aplikuje v primeranom rozsahu tak, že ustanovenia Zmluvy a Dohody nadobúdajú platnosť a účinnosť podpisom tejto Dohody všetkými zmluvnými stranami a v prípade povinného zverejňovania dňom nasledujúcim po zverejnení Dohody na webovom sídle obce ako aj samotnej Zmluvy. Z hľadiska trvania Dohody je obec viazaná dĺžkou trvania Zmluvy dohovorenou v čl. 7., t. j. do 1.1.2032.*

*Obec je oprávnená na pristúpenie k Zmluvy kedykoľvek počas trvania Zmluvy. Je však povinná rešpektovať, že v prípade pristúpenia po uzatvorení (platnosti a účinnosti) Zmluvy medzi objednávateľom a dopravcom, môžu najmä na strane dopravcu vzniknúť okolnosti, ktoré budú vyžadovať primeraný čas na prípravu potrebnú na riadne plnenie služieb v súvislosti s uvedeným pristúpením. V takom prípade je dopravca oprávnený začať zabezpečovať výkony dojednané v Zmluve a tejto Dohode do 6 mesiacov od pristúpenia obce k Zmluve.*

*Ustanovenia bodov 7.3, 7.3.1, 7.3.2, 7.3.3 a 7.3.4 Zmluvy sa na obec neaplikujú. V prípade, ak však dôjde k ukončeniu Zmluvy na základe uvedených ustanovení Zmluvy, zanikajú aj práva a povinnosti obce, ktoré jej vznikli na základe tejto Dohody. Samostatná úprava ukončenia pristúpenia obce k právam a povinnostiam podľa Zmluvy je upravená v čl. 2, body 2.1, 2.2 a 2.3 písm. a) a b) Dohody.*

*Obec v súlade s ust. článku 7 bod 7.2 má rovnako ako objednávateľ právo na Opciu u dopravcu na ďalšie poskytovanie dopravných služieb podľa Zmluvy aj po 31.12.2032 za predpokladu uplatnenia Opcie mestom spôsobom podľa bodu 7.2 Zmluvy.*

***Článok 8. SANKCIE A ODMENY****, sa na obec aplikuje len v rozsahu bodov 8.8, 8.9, 8.11, 8.12, 8.13, 8.14, 8.18. Ostatné ustanovenia čl. 8 sú aplikovateľné iba na objednávateľa a dopravcu.*

***Článok 9. ZÁBEZPEKY NA POSKYTNUTIE SLUŽIEB****, sa na obec neaplikuje a ide o ustanovenie Zmluvy, ktoré je aplikovateľné iba na objednávateľa a dopravcu.*

***Článok 10. SPORY****, sa na obec aplikuje primerane.*

***Článok 11. ZÁVEREČNÉ USTANOVENIA****, sa na obec aplikuje primerane*

1. **OSOBITNÉ USTANOVENIA**
   1. Táto Dohoda je uzatvorená na dobu určitú a to do doby trvania platnosti Zmluvy.
   2. Táto Dohoda môže byť ukončená na základe písomnej dohody všetkých zmluvných strán.
   3. Táto Dohoda môže byť ukončená prostredníctvom písomného odstúpenia od Dohody, ktoré nadobudne účinnosť uplynutím 12 mesiacov ostatným zmluvným stranám, a to z nasledujúcich dôvodov:
2. obec je oprávnená odstúpiť od Dohody, ak dopravca závažne poruší povinnosti podľa Zmluvy alebo tejto Dohody. Závažným porušením povinností dopravcu sa rozumie neposkytovanie Služieb vo verejnom záujme v rozsahu väčšom ako 50% predpokladaného denného kilometrového výkonu určeného pre obec výlučne z dôvodov na strane dopravcu súvisle alebo v úhrne počas 1 kalendárneho roka po dobu viac než päť (5) kalendárnych dní.
3. dopravca je oprávnený odstúpiť od Dohody, ak obec závažne poruší povinnosti podľa Zmluvy alebo tejto Dohody. Závažným porušením povinností obce sa rozumie omeškanie obce so zaplatením finančných povinností vyplývajúcich z tejto Zmluvy a Dohody o viac, než 60 dní po dni splatnosti, pričom nedôjde k náprave ani v dodatočnej lehote desiatich (10) dní poskytnutej dopravcom na nápravu v písomnom upozornení.
   1. Zmluvné strany sú povinné všetky podklady a informácie, ktoré si navzájom poskytli v súvislosti s predmetom tejto Dohody použiť výlučne v nevyhnutnom rozsahu, na účely uvedené v tejto Dohode, utajovať ich a nesprístupniť ich tretím osobám v súlade s platnou legislatívou s výnimkou, keď ide o plnenie povinnosti vyplývajúce zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších zákonov alebo iné zákonom ustanovené a uložené povinnosti sprístupnenia dokladov najmä pre účely kontroly, inšpekcie, vyšetrovania. Zmluvné strany sú povinné pri plnení povinností vyplývajúcich pre neho zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov ako aj pri plnení iných predpisov, z ktorých vyplýva povinnosť sprístupnenia dokladov postupovať v zmysle tohto zákona a iných predpisov.
   2. Zmluvné strany sa dohodli, že písomnosti doručované v súvislosti s touto Dohodou sa budú doručovať prostredníctvom pošty, ibaže by Dohoda alebo Zmluva uvádzala niečo iné, a považujú sa za doručené zmluvnej strane, ktorá je adresátom, doručením písomnosti s tým, že písomnosť musí byť na adresu určenú podľa záhlavia tejto Dohody. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. V prípade akejkoľvek zmeny adresy určenej na doručovanie písomností na základe tejto Dohody alebo v súvislosti s touto Dohodou sa príslušná zmluvná strana zaväzuje o zmene adresy bezodkladne písomne informovať ostatné zmluvné strany. V takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.
   3. Obec sa na základe tejto Dohody a pristúpením k  Zmluve stáva účastníkom Zmluvy v rozsahu jej práv a povinností tak voči dopravcovi, ako aj voči objednávateľovi. Obec podľa prvej vety tohto bodu Dohody zodpovedá v celom rozsahu za záväzky voči dopravcovi, ktoré jej vzniknú počas platnosti a účinnosti Zmluvy a tejto Dohody, ako aj po ukončení Zmluvy, ak tieto priamo súvisia so Zmluvou alebo touto Dohodou. Spoluzodpovednosť objednávateľa je v takomto prípade vylúčená. Rovnako obec zodpovedá v celom rozsahu aj za záväzky voči objednávateľovi, ktoré jej vzniknú počas platnosti a účinnosti Zmluvy a tejto Dohody, ako aj po ukončení Zmluvy a Dohody, ak tieto priamo súvisia so Zmluvou alebo touto Dohodou.
   4. Zároveň obec podľa bodu 2.7. tohto článku Dohody samostatne zodpovedá za škodu, ktorú porušením povinností podľa Zmluvy alebo tejto Dohody spôsobí jednak dopravcovi alebo objednávateľovi. Spoluzodpovednosť objednávateľa je v takomto prípade vylúčená.
4. **ZÁVEREČNÉ USTANOVENIA**
   1. Táto Dohoda predstavuje úplnú dohodu zmluvných strán o predmete tejto Dohody. Túto Dohodu je možné meniť a dopĺňať v súlade s platnou legislatívou výlučne písomnou dohodou zmluvných strán vo forme písomných dodatkov k tejto Dohode uzatvorených zmluvnými stranami.
   2. Vo všetkých prípadoch, keď táto Dohoda stanovuje pre splnenie povinnosti zmluvnej strany lehotu určenú počtom dní alebo pevným dátumom, alebo dňom v mesiaci, a posledný deň tejto lehoty pripadne na deň pracovného voľna, považuje sa lehota za dodržanú, ak zmluvná strana splnila povinnosť v najbližší nasledujúci pracovný deň.
   3. Právne vzťahy touto Dohodou zvlášť neupravené sa riadia ustanoveniami Obchodného zákonníka, a iných všeobecne záväzných právnych predpisov.
   4. S ohľadom na charakter a obsah tejto Dohody považujú zmluvné strany jej jednotlivé ustanovenia za oddeliteľné a v prípade, že sa ktorékoľvek ustanovenie tejto Dohody stane neplatným, či nevykonateľným, považujú zmluvné strany ostatné ustanovenia tejto Dohody za platné a vykonateľné.
   5. V okamžiku, keď dôjde k neplatnosti alebo nevykonateľnosti určitého ustanovenia tejto Dohody sa zmluvné strany zaväzujú nahradiť bez zbytočného odkladu toto ustanovenie iným platným a vykonateľným ustanovením, ktorého obsah a účel bude najbližší obsahu a účelu pôvodného ustanovenia tejto Dohody.
   6. Všetky práva a povinnosti vyplývajúce z tejto Dohody prechádzajú, ak to ich povaha nevylučuje na právneho nástupcu zmluvných strán.
   7. Táto Dohoda je vyhotovená v ôsmych (8) rovnopisoch — z ktorých štyri vyhotovenia obdrží objednávateľ, dve vyhotovenia obdrží dopravca a dve obec.
   8. Meniť a dopĺňať obsah tejto Dohody je možné len formou písomných a očíslovaných dodatkov, ktoré budú platné, ak budú podpísané oprávnenými zástupcami všetkých zmluvných strán a účinné dňom nasledujúcim po dni zverejnenia na webovom sídle objednávateľa a obce. V prípade, ak webových sídlom objednávateľ alebo obec nedisponujú, tak účinnosť nastáva dňom nasledujúcim po dni zverejnenia v Obchodnom vestníku.
   9. Zmluvné strany vyhlasujú, že Dohodu prečítali a jej obsahu porozumeli. Nižšie svojím podpisom potvrdzujú, že obsah tejto Dohody vyjadruje ich skutočnú, vážnu a slobodnú vôľu.

V ............................. dňa .................. V Nitre dňa ..............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obec Marek Hattas

primátor mesta Nitry

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dopravca

**Prílohy:**

*Zmluva* o službách vo verejnom záujme a zabezpečení mestskej autobusovej dopravy osôb v meste Nitra